ข้อตกลงอนุญาตใช้งานสำหรับผู้ใช้
ซอฟต์แวร์ที่มาพร้อมกับข้อตกลงอนุญาตใช้งานสำหรับผู้ใช้นี้ (ต่อไปเรียกว่า "ซอฟต์แวร์") อนุญาตให้คุณใช้ได้ภายใต้เงื่อนไขที่คุณว่าคุณยอมรับข้อกำหนดทั้งหมดในข้อตกลงอนุญาตใช้งานสำหรับผู้ใช้นี้เท่านั้น  โปรดอ่านเงื่อนไขอย่างละเอียด  การคลิกปุ่ม "ใช่" ถือเป็นการยอมรับว่าคุณได้อ่านข้อตกลงนี้ เข้าใจ และยินยอมกระทำตามข้อผูกมัดของข้อกำหนดและเงื่อนไขของข้อตกลงนี้  หากคุณไม่ยินยอมในเงื่อนไขเหล่านี้ คุณจะไม่ได้รับการอนุญาตให้ใช้ซอฟต์แวร์นี้ และคุณต้องคลิกปุ่ม "ไม่" เพื่อยกเลิกขั้นตอนการติดตั้ง  การใช้ซอฟต์แวร์ไม่ว่าในกรณีใดๆ จะถือเป็นข้อตกลงของคุณที่จะผูกพันตามเงื่อนไขที่ระบุไว้ด้านล่างนี้โดยปริยาย     ข้อตกลงอนุญาตใช้งานสำหรับผู้ใช้นี้เป็นข้อตกลงที่มีผลผูกพันระหว่างคุณกับ BROADCOM CORPORATION (ต่อไปเรียกว่า "BROADCOM")
ตามที่ใช้ในข้อตกลงอนุญาตใช้งานสำหรับผู้ใช้นี้ "คุณ" และ "ของคุณ" หมายถึง บุคคล หรือหน่วยงานที่ต้องการใช้ซอฟต์แวร์
1.	การอนุญาต   ภายใต้เงื่อนไขในข้อตกลงนี้ คุณได้รับสิทธิอนุญาตให้ใช้งานเฉพาะบุคคล ไม่สามารถมอบอำนาจแทนกันได้ อนุญาตให้ใช้สิทธิโดยไมจํากัดแตเพียงผู้เดียวในการใช้สำเนาของซอฟต์แวร์ในรหัสเครื่องหนึ่งสำเนาในคอมพิวเตอร์ หรืออุปกรณ์เพียงเครื่องเดียวตราบเท่าที่ข้อตกลงนี้มีผลบังคับใช้  ซอฟต์แวร์นี้มีลิขสิทธิ์และไม่มีจำหน่าย  การดาวน์โหลดและ/หรือการติดตั้งซอฟต์แวร์ถือเป็นการกระทำโดยได้รับความเห็นชอบ  การอนุญาตนี้เป็นอันสิ้นสุดลงโดยอัตโนมัติหากคุณละเมิดข้อกำหนดข้อใดข้อหนึ่งของข้อตกลงนี้  คุณสามารถถ่ายโอนซอฟต์แวร์นี้ได้เฉพาะในกรณีที่เกี่ยวข้องกับการถ่ายโอนคอมพิวเตอร์ หรืออุปกรณ์ตามที่ได้ติดตั้ง โดยให้ผู้รับโอนยอมรับในข้อกำหนดของข้อตกลงนี้   
2.	ข้อจำกัด   Broadcom และ/หรือผู้จัดหาถือเป็นผู้คงสิทธิ กรรมสิทธิ์ และส่วนได้เสียทั้งหมดในซอฟต์แวร์นี้ และ Broadcom และผู้จัดหาขอสงวนสิทธิใดๆ ที่ไม่ได้มอบให้คุณโดยชัดแจ้งตามที่ระบุไว้ในข้อตกลงนี้  คุณไม่สามารถคัดลอก (ยกเว้นการทำสำเนาเพื่อสำรองข้อมูลเพียงสำเนาเดียวสำหรับการใช้งานภายในของคุณ), แจกจ่าย, ให้เช่า, ให้เช่าซื้อ, ให้ยืม, ดัดแปลง หรือสร้างงานแก้ไขต้นฉบับ, ปรับ, แปล, ดำเนินการ, แสดง, ให้อนุญาตช่วง หรือถ่ายโอนซอฟต์แวร์  คุณไม่สามารถทำวิศวกรรมย้อนกลับ แยกองค์ประกอบ หรือแก้รหัสซอฟต์แวร์ เว้นแต่คุณอาจได้รับอนุญาตอย่างชัดแจ้งให้ทำการแก้รหัสได้ตามกฎหมายที่ใช้บังคับ   คุณไม่สามารถเปิดเผย, เผยแพร่, แจกจ่าย, หรือแม้แต่จัดหาซอฟต์แวร์ให้กับผู้ให้บริการโซลูชันซิลิคอน Bluetooth หรือสแต็คซอฟต์แวร์ Bluetooth อื่นทั้งโดยตรงและโดยอ้อม  คุณไม่สามารถลบ หรือแก้ไขเครื่องหมายใดๆ หรือ ข้อความใดๆ เกี่ยวกับกรรมสิทธิ์ของ Broadcom  การดัดแปลง, การสร้างงานแก้ไขต้นฉบับ, การแปลโดยไม่ได้รับอนุญาตใดๆ หรือทรัพย์สินทางปัญญาอื่นใดๆ ที่สร้างขึ้นโดยใช้ หรืออ้างอิงซอฟต์แวร์นี้ หรือองค์ประกอบ หรือการเพิ่มประสิทธิภาพของซฟอฟต์แวร์ทั้งโดยตรง หรือโดยอ้อมถือเป็นกรรมสิทธิ์ของ Broadcom หรือผู้จัดหาตามความเหมาะสมแต่เพียงผู้เดียว ทั้งนี้คุณจึงมอบหมาย และต้องโอนสิทธิทุกประการไม่ว่าลักษณะใดๆ (รวมถึงแต่ไม่จำกัดเฉพาะธรรมสิทธิ) ให้กับ Broadcom หรือผู้จัดหาตามความเหมาะสม  คุณยินยอมที่จะยื่นเอกสารเพิ่มเติมใดๆ ตามการร้องขอของ Broadcom หรือผู้จัดหาโดยทันที เพื่อให้การมอบหมายนั้นมีผลบังคับใช้ตามกฎหมาย หรือเชิงพาณิชย์ โดยขึ้นอยู่กับดุลยพินิจของ Broadcom หรือผู้จัดหา แต่เพียงผู้เดียว  ทั้งนี้ คุณได้สละสิทธิใดๆ ที่คุณซึ่งไม่สอดคล้องกับข้อความที่ได้แจ้งไว้ข้างต้นภายใต้การบังคับใช้กฎหมายของประเทศใด หรือเป็นอย่างอื่น  ซอฟต์แวร์นี้อาจมีการจัดการออกใบอนุญาตสำหรับการใช้งานซอฟต์แวร์ ซึ่งจำกัดการใช้งานซอฟต์แวร์ของคุณ  
3.	ไม่มีการรับประกัน   ซอฟต์แวร์นี้จัดหาให้ "ตามสภาพที่เป็น" และไม่มีการรับประกัน หรือเงื่อนไขใดๆ ทั้งทางตรง โดยนัย หรือเป็นลายลักษณ์อักษร BROADCOM และผู้จัดหามิได้มีการรับประกันโดยนัยใดๆ อันเกี่ยวกับกรรมสิทธิ์, การไม่ล่วงละเมิด และความเหมาะสมต่อจุดประสงค์อย่างหนึ่งอย่างใด  โดยไม่จำกัดเพียงสิ่งที่ได้กล่าวมา Broadcom และผู้จัดหามิได้รับรองว่าการทำงานของซอฟต์แวร์นี้จะเป็นไปอย่างต่อเนื่อง ปราศจากข้อผิดพลาด ปลอดภัย หรือไม่มีไวรัส  เขตอำนาจศาลบางแห่งไม่อนุญาตให้มีการปฏิเสธความรับผิดต่อการรับประกันโดยนัย ดังนั้นการปฏิเสธความรับผิดที่ได้แจ้งไว้ข้างต้นอาจนำมาใช้บังคับกับคุณไม่ได้  การรับประกันนี้จะให้สิทธิทางกฎหมายที่เจาะจงกับคุณ และคุณอาจได้รับสิทธิทางกฎหมายอื่นๆ ภายใต้กฎหมายที่บังคับใช้
4.	ข้อจำกัดความรับผิด   ไม่ว่ากรณีใดๆ BROADCOM หรือผู้จัดหาจะไม่รับผิดต่อการสูญเสียผลกำไร หรือความเสียหายอันเป็นผลสืบเนื่อง ความเสียหายโดยบังเอิญ หรือความเสียหายพิเศษ (ด้วยเหตุผลใดก็ตาม รวมถึงความประมาทเลินเล่อ)  ไม่ว่าในกรณีใดๆ Broadcom หรือผู้จัดหาจะไม่รับผิดต่อซอฟต์แวร์เกินกว่า 250 ดอลลาร์สหรัฐ ทั้งนี้โดยไม่ขึ้นกับรูปแบบของการกระทำ
5.	ไม่มีการบำรุงรักษาหรือการสนับสนุน   Broadcom ไม่มีภาระผูกพันในการปรับปรุง เพิ่มประสิทธิภาพ หรือบำรุงรักษา หรือสนับสนุนด้านเทคนิค หรือด้านอื่นๆ แก่ซอฟต์แวร์
6.	การส่งออก   คุณไม่สามารถส่งออก หรือหรือดำเนินการส่งกลับซอฟต์แวร์ เว้นแต่ปฏิบัติตามกฎหมายและระเบียบข้อบังคับภายในประเทศและระหว่างประเทศที่บังคับใช้ทั้งหมดอย่างเต็มที่
7.	การยกเลิก  Broadcom มีสิทธิในการยกเลิกสิทธิการใช้งานซอฟต์แวร์ของคุณ หาก (1) คุณละเมิดข้อกำหนดข้อใดข้อหนึ่งของข้อตกลงอนุญาตใช้งานสำหรับผู้ใช้นี้ หรือ (2) คุณต้องยื่นคำร้อง หรือดำเนินการใดๆ เพื่อเป็นเหตุบรรเทาภายใต้กฎหมายการล้มละลาย การฟื้นฟูกิจการ หรือการพักชำระหนี้ หรือกฎหมายอื่นๆ หรือกฎหมายสำหรับบรรเทาโทษ หรือเกี่ยวข้องกับลูกหนี้ เว้นแต่คำร้องนั้นได้รับการยกฟ้อง หรือเพิกถอนภายในหกสิบ (60) นับจากวันยื่นคำร้อง
8.	ทั่วไป   ซอฟต์แวร์เป็น "สินค้าเพื่อการพาณิชย์"  ข้อตกลงนี้จึงอยู่ภายใต้การกำกับดูแล และได้รับการตีความตามกฎหมายแห่งรัฐแคลิฟอร์เนีย สหรัฐอเมริกา     โดยไม่อยู่ภายใต้การขัดกันแห่งกฎหมาย  ทั้งสองฝ่ายยินยอมต่อเขตอำนาจศาลในรัฐแคลิฟอร์เนีย และคุณเห็นด้วยว่ามูลเหตุแห่งการกระทำใดๆ ที่เกิดขึ้นภายใต้ข้อตกลงนี้จะนำสู่การพิพากษาในศาลระดับรัฐ หรือศาลกลางที่ตั้งอยู่ในเมืองออเรนจ์ เคาน์ตี้ รัฐแคลิฟอร์เนีย     อนุสัญญาสหประชาชาติว่าด้วยสัญญาซื้อขายระหว่างประเทศปฏิเสธการรับผิดโดยชัดแจ้ง  หากข้อกำหนดใดๆ ของข้อตกลงนี้เป็นโมฆะ ความสมบูรณ์ของข้อกำหนดที่เหลือในข้อตกลงนี้ยังคงมีผลบังคับใช้โดยสมบูรณ์  การไม่บังคับใช้ข้อกำหนดในข้อตกลงนี้โดยคู่สัญญาฝ่ายหนึ่งถือเป็นการสละสิทธิของคู่สัญญานั้น เว้นแต่มีรายละเอียดเป็นลายลักษณ์อักษร ข้อตกลงนี้เป็นข้อตกลงโดยสมบูรณ์ระหว่าง Broadcom และ/หรือผู้จัดหากับคุณ และเข้าแทนที่ข้อตกลงก่อนหน้านี้ทั้งหมด (ไม่ว่าจะด้วยวาจา หรือลายลักษณ์อักษร) และการสื่อสารอื่นๆ ที่เกี่ยวข้องกับซอฟต์แวร์  ข้อตกลงนี้สามารถเปลี่ยนแปลงได้โดยการลงนามเป็นลายลักษณ์อักษรจากทั้งสองฝ่ายเท่านั้น ในกรณีที่ข้อตกลงนี้ได้รับการแปลเป็นภาษาใดๆ นอกเหนือจากภาษาอังกฤษ ข้อตกลงฉบับภาษาอังกฤษจะเป็นฉบับที่ควบคุมการตีความของข้อตกลงตาม “การตีความภาษาอังกฤษธรรมดา”
9.	Copyright © 2001 - 2009 BROADCOM CORPORATION All rights reserved. คำเตือน:  โปรแกรมคอมพิวเตอร์นี้ได้รับความคุ้มครองตามกฎหมายลิขสิทธิ์ และสนธิสัญญาระหว่างประเทศ  การทำซ้ำ หรือการแจกจ่ายโปรแกรมนี้ หรือส่วนใดส่วนหนึ่งของโปรแกรมนี้โดยไม่ได้รับอนุญาตอาจถูกลงโทษทั้งทางแพ่งและทางอาญาอย่างรุนแรง และจะถูกฟ้องร้องถึงขั้นสูงสุดภายใต้ข้อกำหนดของกฎหมาย